polyglot-tagger/wikipedia-language-snippets-filtered huggingface dataset:
பூர்வீக விவகாரங்களைப் பற்றி நன்கு அறியப்பட்ட ஒரு முக்கிய காலனித்துவ நிர்வாகி சி. எஸ். கர்கிரோன்சே, சலீமை தனது பிரிவின் கீழ் அழைத்துச் சென்று 1905 ஆம் ஆண்டில் இண்டீஸை விட்டு வெளியேறி ஜெத்தாவில் உள்ள டச்சு தூதரகத்தில் ஒரு மொழிபெயர்ப்பாளராகவும் செயலாளராகவும் பணியாற்ற ஏற்பாடு செய்தார். அங்கு இவர் ஹஜ் விவகாரங்களைக் கையாண்டார். இது ஏதோவொரு வகையில், மஸ்ஜித் அல்-ஹராம் அஹ்மத் காதிப் அல்- மினாங்க்கபாவியின் நன்கு அறியப்பட்ட ஷாபி இமாம், நெருங்கிய உறவினரின் தீவிர போதனைகளிலிருந்து அவரை தூர விலக்குவதாகும்.
அகுஸ் சலீம் 1884 அக்டோபர் 8 ஆம் தேதி புக்கிடிங்கி புறநகர்ப் பகுதியான கோட்டோ கடாங் கிராமத்தில் பிறந்தார் . மசுசோதோயல்காக் சலீம் என்பது இவரின் இயற்பெயர் ஆகும் .இவரது தந்தை, சூட்டன் முகமது சலீம், ஒரு காலனித்துவ வழக்குரைஞரும், நீதிபதியும் ஆவார். இவர் தஞ்சாங் பினாங்கில் உள்ள சுதேச நீதிமன்றத்தில் உயர் நீதிபதியாக இருந்தார். அவரது இயற்பெயர், "சத்தியத்தின் பாதுகாவலர்" என்று மொழிபெயர்க்கப்பட்டுள்ளது. அவரது குழந்தை பருவத்திலேயே அகஸ் சலீம் என்று மாற்றப்பட்டது.
ஹாஜி அகஸ் சலீம் இவர் ஒரு இந்தோனேசிய பத்திரிகையாளர், இராஜதந்திரி மற்றும் அரசியல்வாதி ஆவார். இவர் 1947 மற்றும் 1949 க்கு இடையில் இந்தோனேசியாவின் வெளியுறவு அமைச்சராகப் பணியாற்றினார்.
இந்த அருங்காட்சியகத்தில் காட்சிக்கு உள்ளவற்றில் புரட்சியின் முக்கிய தருணங்களை வெளிப்படுத்துகின்ற 10 டியோராமாக்கள், காலனித்துவ காலம் மற்றும் புரட்சிக் காலத்தைச் சேர்ந்த கலைப் பொருள்கள் போன்றவை அடங்கும். 1948 டிசம்பர் 19 ஆம் நாள் முதல் 1949 ஜூன் 29 ஆம் நாள் வரை கொல்லப்பட்ட 420 புரட்சியாளர்களின் பட்டியல் இங்கு வைக்கப்பட்டுள்ளது. அத்துடன் ஒரு அமைதியான நினைவு அறை இங்கு உள்ளது. நினைவுச் சின்னத்தைப் பார்த்துக்கொண்டு வரும்போது, ​​சுற்றுலாப் பயணிகள் அங்கு காட்சியில் வைக்கப்படுள்ள ஆயுதங்கள், தொலைபேசிகள், பழைய தட்டச்சு இயந்திரங்கள், மாதிரிகள் மற்றும் பலவற்றை உள்ளடக்கிய உன்னதமான மற்றும் வரலாற்று பொருட்களையும் காண முடியும்.
இந்த அருங்காட்சியகம் இந்தோனேஷியாவில் யோக்யகர்த்தாவின் சிறப்பு பகுதியான நகாக்லிக் துணை மாவட்டத்தில் உள்ள ஸ்லேமான் என்னுமிடத்தில் அமைந்துள்ளது. பிரமிடு வடிவத்தில் உள்ள இந்த நினைவுச்சின்னம் இந்தோனேஷியன் தேசிய புரட்சிக்காக அர்ப்பணிக்கப்பட்ட அருங்காட்சியகம் ஆகும். இந்த நினைவுச் சின்னமானது யோக்யகத்த்தாவில் அமைந்துள்ள மிகவும் பழமையானதாகவும், சிறப்புமிக்கதாகவும் கருதப்படுகின்ற இடமாகும். இந்தோனேசியாவில் இதனைப் போலவே பல வரலாற்றுப் புகழ்பெற்ற இடங்கள் சுற்றுலாப் பயணிகள் பார்வையிடும் வகையில் அமைந்துள்ளன. இந்த அருங்காட்சியகத்தின் மற்றொரு பெயர் மோஞ்சலி நினைவுச்சின்னம் என்பதாகும்.
பின்னர், இரவில், சுற்றுலாப் பயணிகள் யோக்யா கெம்பாலி நினைவுச்சின்னத்தின் முற்றத்தில் ஒரு இனிமையான மாலை நேரத்தை செலவிடலாம். பல்வேறு வடிவத்தில் அமைந்துள்ள வண்ணமயமான விளக்குகள் அங்கு செல்வோர் அனைவரையும் வரவேற்கின்றன. பல உணவு வகைகளை விற்பனை செய்கின்ற கடைகள் அப்பகுதியில் உள்ளன. அருங்காட்சியகத்தைக் காண வருகின்ற பார்வையாளர்கள் உணவினை உண்டுகொண்டும், பானங்களை குடித்துக் கொண்டும் அந்த அழகினை ரசிக்க முடியும். இசையோடு கூடிய கலை நிகழ்ச்சிகளும் பார்வையாளர்களுக்காக அங்கு நடத்தப்படுகின்றன.
யோக்யா கெம்பாலி நினைவுச்சின்னம் (யோகியாகர்த்தாவை மீண்டும் கைப்பற்றியதற்கான ஓர் நினைவுச் சின்னம்), என்பது என்றும் வழக்கில் அழைக்கப்பட்டு வருகிற ஓர் அருங்காட்சியகம் ஆகும்.
என். பிரபாகரன் 1966 இல் எழுதத் தொடங்கினாலும், 1971 இல் வெளியிடப்பட்ட "ஓட்டயான்டே பாப்பன்" என்ற சிறுகதையுடன் ஒரு எழுத்தாளராக தன்னை நிலைநிறுத்திக் கொண்டார். இந்த கதை அதன் விஷூ சிறப்பு தொடர்பாக மலையாள வார இதழான மாத்ருபூமி அழ்ச்சப்பதிப்பு நடத்திய கல்லூரி மாணவர்களுக்கான சிறுகதை போட்டியில் முதல் பரிசை வென்றது.
இதே பெயரில் உள்ள நாடகத்தை அடிப்படையாகக் கொண்ட புலிஜன்மம் திரைப்படம் 2006 ஆம் ஆண்டில் சிறந்த திரைப்படத்திற்கான தேசிய திரைப்பட விருதை வென்றது
தினேசு நந்தினி டால்மியா என்பவர் இவர் ஓர் இந்திய கவிஞரும், சிறுகதை எழுத்தாளரும் மற்றும் இந்தி இலக்கியத்தின் புதின ஆசிரியருமாவார். இவர் டால்மியா குழுமத்தின் நிறுவனர் இராம்கிருட்டிணா டால்மியாவின் ஐந்தாவது மனைவியாக இருந்தார். டால்மியாவின் முந்தைய நான்கு மனைவிகளில் மூன்று பேர் இன்னும் உயிருடன் இருக்கின்றனர். இவரை ஐந்தாவது மனைவியாக திருமணம் செய்து கொண்டார். ஆயினும்கூட, இவர் பாலின பாகுபாடு மற்றும் பர்தா முறைக்கு எதிராக தன்னை நிலைநிறுத்திக் கொண்டார். மேலும் பெண்கள் விடுதலையின் கருப்பொருளில் கவிதைகள், உரைநடை கவிதைகள், சிறுகதைகள் மற்றும் புதினங்களை வெளியிட்டார். சப்னம், நிராச் ஆசா, முஜே மாப் காமா மற்றும் யே பி ஜூத் ஹை ஆகியவை இவரது குறிப்பிடத்தக்க படைப்புகளாகும். 2006 ஆம் ஆண்டில், இந்திய அரசு குடிமகன்களின் மூன்றாவது மிக உயர்ந்த கௌரவமான பத்ம பூசண் விருதை அவருக்கு வழங்கியது. 2009 ஆம் ஆண்டில், இந்திய அஞ்சல் துறை இவரது நினைவாக ஒரு அஞ்சல் முத்திரையை வெளியிட்டது.
தினேசு நந்தினி டால்மியா, தினேசு நந்தினி சோர்டியா என்றப் பெயரில், 1928 பிப்ரவரி16, அன்று இந்திய மாநிலமான ராஜஸ்தானின் உதய்பூரில் பிறந்தார். இவர் தனது 13 வயதில் தனது இலக்கிய நடவடிக்கைகளைத் தொடங்கினார். 1946 ஆம் ஆண்டில் டால்மியா குழுமத்தின் நிறுவனர் ராம்கிருஷ்ணா டால்மியாவை தனது 18ஆவது வயதில் திருமணம் செய்து கொண்ட பின்னரும், முதுகலைப் பட்டம் பெற தனது படிப்பைத் தொடர்ந்தார். இதனால் ராஜஸ்தான் மாநிலத்தில் முதுகலை பட்டம் பெற்ற முதல் பெண்மணியானார். இவர் தனது ஆரம்ப படைப்புகளை உரைநடை கவிதைகளாக எழுதினார். ஆனால் பின்னர் கவிதைகளை எழுதினா. இது நீராஷ் ஆஷாவுடன் தொடங்கி வரது முதல் வெளியிடப்பட்ட புத்தகம் ஷப்னம் ஆகும், இது இவருக்கு சாக்சீரியா விருதைப் பெற்றுத்தந்தது . அதைத் தொடர்ந்து, சிறுகதைகள் மற்றும் புதினங்களையும் எழுதி, அவற்றில் 35 கவிதைத் தொகுப்புகளைத் தவிர 35 பதிப்புகளையும் வெளியிட்டார். பூல் கா டார்ட், என்ற ஒரு ஆவணப்படம், அதே பெயரில் இவரது படைப்புகளில் தயாரிக்கப்பட்டுள்ளது.
தினேசு நந்தினி டால்மியா 2007 அக்டோபர் 25 அன்று தனது 79 வயதில் தில்லியில் காலமானார். புகழ்பெற்ற எழுத்தாளர் நீலிமா டால்மியா ஆதார் இவரது மகளாவார். தில்லி நிர்வாகம் திலக் மார்க் என்ற ஒரு சந்தைக்கு தினேஷ் நந்தினி டால்மியா சௌக் என்று பெயரிட்டது. இவருடனான ஒரு நேர்காணலை கமல் கிசோர் கோயங்கா 2002 இல் தினேஷ் நந்தினி டால்மியா சே பச்சித் என்ற தலைப்பில் வெளியிட்டார் . இந்திய அஞ்சல் துறை 2009 இல் ஒரு நினைவு முத்திரையை வெளியிட்டது.
டால்மியா தனது கருத்துக்களில் ஒரு பெண்ணியவாதி என்று அறியப்பட்டார். பர்தா அமைப்பு மற்றும் பெண்களுக்கு எதிரான பாகுபாடு ஆகியவற்றை எதிர்த்தார். இவர் இந்தோ-சீனா நட்பு சங்கம், லேகிகா சங்கம் மற்றும் ஒப்பீட்டு மதம் மற்றும் இலக்கிய நிறுவனம் ஆகியவற்றில் உறுப்பினராக இருந்தார். ஒப்பீட்டு மதம் மற்றும் இலக்கிய நிறுவனத்தின் தலைவராகவும் பணியாற்றினார். அவர் ரிச்சா என்ற இலக்கிய இதழின் நிறுவனர்களில் ஒருவராகவும், அதன் தலைமை ஆசிரியராக இருந்தார்.
இவர் 2001 ஆம் ஆண்டில் இந்தி சாகித்திய அகாதமியின் மகிலா சச்திகரன் புரஸ்காரம் பெற்றார். இராணி துர்காவதி பல்கலைக்கழகம் 2005 ஆம் ஆண்டில் இவருக்கு மதிப்புறு முனைவர் பட்டத்தை வழங்கியது. அடுத்த ஆண்டு, இந்திய அரசு இவருக்கு குடிமகன்களின் மூன்றாவது கௌரவமான பத்ம பூசண் விருதினை வழங்கியது. இவர் பிரேம் சந்த் விருதையும் பெற்றுள்ளார்.
ஆர்யாம்பா ஸ்ரீ பி.எம்.கிருஷ்ணசாமி மற்றும் திருமதி தங்கம்மா ஆகியோரின் இளைய மகள் ஆவார். ஸ்ரீ பி.எம்.கிருஷ்ணசாமி கன்னட இலக்கிய குழுவின் தலைவரான, ஸ்ரீ பி.எம்.ஸ்ரீகாந்தய்யாவின் சகோதரர் ஆவார். ஆர்யாம்பா, பிரிட்டிஷ் இந்தியாவின் முன்னாள் மைசூர் ராச்சியத்தைச் சேர்ந்த, மாண்டியாவில் மார்ச் 12, 1936 இல் பிறந்தார். . ஆர்யாம்பா, புகழ்பெற்ற எழுத்தாளர்களின் குடும்பத்திலிருந்து வந்தவர் ஆவார். அவரது மாமா பி.எம். ஸ்ரீகாந்தையா ஒரு புகழ்பெற்ற அறிஞர் மற்றும் கவிஞர் ஆவார், அவரின் மொழிபெயர்ப்புகள் உலகெங்கிலும் உள்ள பல்கலைக்கழக நூல்களில் உள்ளன. அவரது அத்தை வாணி ஒரு பிரபல நாவலாசிரியர். இவருக்கு இரண்டு சகோதரிகள் உள்ளனர், பிரபாவதி மற்றும் அனசூயா, இருவரும் வெளியிடத் தொடங்கினர். இவருக்கு பெல்லூர் கே.ஸ்ரீகாந்த சுவாமி, பெல்லூர் கே.ராமச்சந்திரா, பெல்லூர் கே.தேவராஜ் மற்றும் பெல்லூர் கே.ரங்கநாத் ஆகிய நான்கு சகோதரர்களும் உள்ளனர்.
ஆர்யாம்பா பட்டாபி ஒரு இந்திய நாவலாசிரியர் மற்றும் கன்னட மொழி எழுத்தாளர் ஆவார். இவர் திரிவேணி என்று பிரபலமாக அறியப்பட்ட அனசூயா சங்கரின் சகோதரியும், பிரபல கன்னட கவிஞரும் எழுத்தாளரும் மொழிபெயர்ப்பாளருமான பி.எம்.ஸ்ரீகாந்தையாவின் மருமகள் ஆவார். இவரது புதினங்கள் திரைப்படங்களாக உருவாக்கப்பட்டுள்ளன, மிக முக்கியமாக, புட்டண்ணா கனகல் இயக்கிய கப்பு-பிலிபு , கன்னடம், தெலுங்கு மற்றும் தமிழ் ஆகிய மூன்று தென்னிந்திய மொழிகளில் உருவாக்கப்பட்டது. எம்.ஆர்.விட்டல் இயக்கிய எராது முகா மற்றும் கர்நாடக மாநில விருது மற்றும் சிறந்த படத்திற்கான மெட்ராஸ் பிலிம் லவ்வர்ஸ் அசோசியேஷனின் விருதைப் பெற்றது. ஒய்.ஆர்.சுவாமி இயக்கிய சவதியா நெரலு மற்றும் சாந்தாராம் இயக்கிய மராலி குடிஜ் போன்ற திரைப்படங்கள் மாநில விருதை வென்றது. இவரது புதினமான பரம்பரே 1985 இல் கர்நாடக அரசால் தேர்ந்தெடுக்கப்பட்டு வெளியிடப்பட்டது.
இவரது ஆறு நாடகங்களும் மைசூரு மற்றும் பெங்களூரு வானொலி நிலையங்களிலிருந்து ஒலிபரப்பப்பட்டுள்ளன. மைசூர் மற்றும் பெங்களூரு முழுவதும் பல இலக்கிய மாநில கருத்தரங்குகளில் இவர் பேசியுள்ளார், அகில இந்திய வானொலி நிலையங்களில் தனது படைப்புகளை வழங்கினார். பல விருதுகளையும் வாழ்த்துக்களையும் வென்றார். பல தினசரி, வாராந்திர மற்றும் மாதாந்திர கன்னட இதழ்கள் மற்றும் ஆவணங்களில் தனது படைப்புகளை வெளியிட்டார். பல நிறுவனங்களில், குறிப்பாக, "மஹிலா சாகித்யா சமீக்ஷே" மற்றும் "சாகித்யா விமர்ஷே" ஆகியவற்றின் தலைமை ஆசிரியராக இருந்தார்.
பரததா மகாபுருஷரு என்கிற பெயரில் உள்ள இவரது இலக்கியப் படைப்பானது, கர்நாடக பல்கலைக்கழகம், வது வருட பி.யூ.சி படிக்கும் மாணவர்களுக்கு, 2 ஆண்டுகளாக விரிவான உரை புத்தகமாக பரிந்துரைத்தது. இந்த புத்தகத்தின் சில பகுதிகள் 10 ஆம் வகுப்பு - கர்நாடகா மற்றும் கேரள மாநில பள்ளிகளின் உரை புத்தகத்தில் வெளியிடப்பட்டன.
இவரது எராது முகா சிறுகதைக்காக, கர்நாடக மாநில விருதையும், மெட்ராஸ் பிலிம் லவ்வர்ஸ் அசோசியேஷனின் விருதையும் பெற்றார். மராலி குடிஜ் திரைப்பட கதைக்காக, மாநில விருதை வென்றார். பரம்பரே நாவல் கர்நாடக அரசால் தேர்ந்தெடுக்கப்பட்டு வெளியிடப்பட்டது.
பல ஆண்டுகளில், இவர் 32 நாவல்கள், 5 சிறுகதைத் தொகுப்புகள், குழந்தைகளுக்கான 12 புத்தகங்கள், 5 சுயசரிதைகள் , 6 நாடகங்கள், 3 கட்டுரைகள் மற்றும் ஒரு விளையாட்டு இலக்கியம் உட்பட பல நூல்களை வெளியிட்டுள்ளார்.
ஆர்யாம்பா அன்னை தெரசா மைசூர் சென்றபோது பேட்டி கண்டது உட்பட, தனது பல சுயசரிதைகளுக்காக ஆராய்ச்சி மேற்கொண்டார். கன்னடத்தில் பெண் எழுத்தாளர்கள் மிகக் குறைவாக இருந்த நேரத்தில் இவரது சகோதரியைப் போலவே, இவர் புனைகதை எழுதத் தொடங்கினார்.
இச்சமரில் பிரைடன் மட்டுமே உயிர் தப்பியதாக நம்பப்பட்டாலும், உண்மையில், 115 பேர் கைது செய்யப்பட்டௌ போர்க்கைதிகளாக வைக்கப்பட்டு பின்னர் விடுவிக்கப்பட்டனர். இவர்களில் சர் ராபர்ட் சேல் என்பவரின் மனைவி "லேடி சேல்" என்பவரும் ஒருவர். பிரைடனின் அறிக்கையின் படி, பேனசு என்ற கிரேக்க வணிகரும் உயிர் தப்பி இவருடன் சென்றிருக்கிறார், ஆனால் அவர் இரன்டு நாட்களின் பின்னரே ஜலாலாபாத் அடைந்து அடுத்த நாள் இறந்து விட்டார். இவர்களை விட சில இந்திய சிப்பாய்கள் கால்நடையாக அடுத்தடுத்த வாரங்களில் சலாலாபாத் சென்ரடைந்தார்கள். அவிதார் சீதாராம் என்ற சிப்பாய் 21 மாதங்கள் ஆப்கானியருக்கு அடிமையாக இருந்து அங்கிருந்து தப்பி தில்லி வந்து சேர்ந்தார். காபூல் பின்னர் சர் ஜார்ஜ் பொலொக் என்பவரின் இராணுவத்தினரால் கைப்பற்ரப்பட்ட போது ஏறத்தாழ 2,000 சிப்பாய்களும் மேலும் சில பொதுமக்களும் காபூலில் கண்டுபிடிக்கப்பட்டு, அழைத்து வரப்பட்டனர்.
காண்டமாக் இறுதிச் சமருக்கு முன்னர் முக்கிய படைப்பிரிவிலில் இருந்து பன்னிரண்டு அதிகாரிகளில் மருத்துவர் பிரைடனும் ஒருவர். இந்த சிறிய குழு புத்தேகாபாதிற்கு சென்றது, ஆனால் ஆறு பேர் தப்பித்தபோது பாதி பேர் அங்கேயே கொல்லப்பட்டனர். இவர்கள் கொன்டு வந்திருந்த குதிரைகளும் கொல்லப்பட்டதால், பிரைடனைத் தவிர மற்ற அனைவரும் ஒவ்வொருவராக சாலையில் கொல்லப்பட்டனர். 1842 சனவரி 13 பிற்பகலில், ஜலாலாபாதில் உள்ள பிரித்தானியப் படையினர் நகர எல்லையில் ஒரு உருவம் குதிரையில் வருவதைக் கண்டனர். மருத்துவர் பிரைடனின் மண்டை ஓட்டின் ஒரு பகுதி வாளால் வெட்டப்பட்டிருந்தது, மேலும் அவர் கடுமையான குளிர்ந்த காலநிலையை எதிர்த்துப் போராடுவதற்காக "பிளாக்வுட் இதழின்" பக்கங்களை தனது தொப்பியில் அடைத்து வந்திருந்ததால் உயிர் தப்பினார்.
மேஜர்-ஜெனரல் வில்லியம் ஜார்ஜ் கீத் எல்பின்சுட்டனின் தலைமையின் கீழ் 4,500 பிரித்தானிய, இந்திய வீரர்களுடன் 12,000 பொதுமக்களும் அவர்களுக்கு பாதுகாப்பான பாதை வழங்கப்பட்டது என்ற புரிதலின் பேரில் 1842 சனவரி 6 ஆம் நாள் ஜலாலாபாத்திற்கு புறப்பட்டனர். ஆப்கானிய பழங்குடியினர் அவர்களைத் தடுத்து அடுத்த ஏழு நாட்களில் அவர்களைத் தாக்கத் தொடங்கினர்.
வில்லியம் பிரைடன் முதலாம் ஆங்கிலேய-ஆப்கானியப் போரின் போது பிரித்தானிய கிழக்கிந்திய நிறுவனம் இராணுவத்தில் பணியாற்றிய ஓர் ஆங்கிலேய உதவி மருத்துவர் ஆவார். 1842 ஆம் ஆண்டில் காபூலில் நடந்த போரின் போது போரில் பங்கேற்ற 4,500 இராணுவ வீரர்களில் இவர் மட்டுமே தப்பி ஜலாலாபாத் நகரை தனியனாக வந்தடைந்தவர் என்பதற்காக இவர் அறியப்படுகிறார்.
காபூலில் இரண்டு பிரித்தானிய இராணுவ அதிகாரிகள் கொல்லப்பட்டதைத் தொடர்ந்து, பிரித்தானிய இராணுவம் அங்கிருந்து 1842 சனவரியில் பின்வாங்கத் தொடங்கியது. அருகிலுள்ள பிரித்தானியப் படைப்பிரிவு 90 மைல் தொலைவில் உள்ள ஜலாலாபாத்தில் இருந்தது, இராணுவம் மலைப்பாதைகள் வழியாகப் பின்வாங்க வேண்டும். இதற்கு சனவரி மாதப் பனி அவர்களுக்கு இடையூறாக இருந்தது.
இறுதிச் சமர் 1842 சனவரி 13 காலை காண்டமாக் என்ற ஊரில் பனியில் இடம்பெற்றது. இருபது அதிகாரிகளும் நாற்பத்தைந்து பிரித்தானிய வீரரும், தாங்களை ஒரு மலையடிவாரத்தில் சூழப்பட்டிருப்பதைக் கண்டனர். கேப்டன் சோட்டர், மேலும் எட்டுப் பேர் ஆப்கானியர்களால் சிறைப்பிடிக்கப்பட்டனர். மீதமுள்ளவர்கள் சுட்டுக் கொல்லப்பட்டனர் அல்லது வெட்டப்பட்டனர்.
1857 சிப்பாய்க் கிளர்ச்சியின் போது, பிரைடன் இலக்னோவில் வங்கால இராணுவத்தின் மருத்துவராகப் பணியாற்றினார். இவரது மனைவி, பிள்ளைகளுடன் இலக்னோ முற்றுகையின் போது பெருத்த காயங்களுடன் உயிர் தப்பினார். இவரது அனுபவங்களை இவரது மனைவி கொலீனா மாக்சுவெல் பிரைடன் நூலாக எழுதி வெளியிட்டார்.
பிரைடன் இசுக்காட்டியக் குடும்பம் ஒன்றில் இங்கிலாந்தில் பிறந்தார். இவர் இலண்டன் பல்கலைக்கழகக் கல்லூரி, எடின்பரோ பல்கலைக்கழகம் ஆகியவற்றில் மருத்துவப் படிப்பில் பட்டம் பெற்றார்.
பிளாக் பாந்தர் அமெரிக்காவில் மற்றும் கனடாவில் 700.1 மில்லியன் டாலர்கள் மற்றும் பிற நாடுகளில் 646.9 மில்லியன் டாலர்கள் என உலகளாவிய மொத்தமாக $1.347 பில்லியன் வசூலை ஈட்டியது. அதன் திரையரங்கு ஓட்டத்தின் போது, அது மிக அதிக வசூல் செய்த தனி சூப்பர்ஹீரோ வெற்றிப்படமாக அமைந்து, மூன்றாவது அதிகமான வசூல் செய்த எம்.சி.யு. படமாகவும் அமைந்தது. எல்லா காலத்திலும் அதிக வசூல் செய்த படங்களின் பட்டியலில் ஒன்பதாவது இடத்தில் உள்ளது. ஒரு கருப்பு இயக்குனர் இயக்கத்தில் மிக அதிக வசூல் ஈட்டிய படமாக இது அமைந்தது. இப்படம் $1 பில்லியனைத் தாண்டிய ஐந்தாவது மார்வெல் ஸ்டுடியோஸ் படம். டெட்லைன் ஹாலிவுட் இப்படத்தின் நிகர லாபத்தை $476.8 மில்லியன் டாலர் என கணக்கிட்டுள்ளது. இது 2018ன் அதிக மதிப்புள்ள திரைப்படத்தின் பட்டியலில் பிளாக் பான்தருக்கு இரண்டாம் இடத்தை அளித்தது.
பிளாக் பாந்தர் லாஸ் ஏஞ்சல்ஸில் ஜனவரி 29, 2018 அன்று ஒளிபரப்பப்பட்டது, பிப்ரவரி 16, 2018 இல், 2டி, 3டி, இமாக்ஸ் மற்றும் பிற பிரீமியம் பெரிய வடிவங்களில், அமெரிக்காவின் திரையரங்குகளில் வெளியிடப்பட்டது. இத்திரைப்படம் இயக்கம், திரைக்கதை, நடிப்பு , ஆடை வடிவமைப்பு, மற்றும் ஒலிப்பதிவு ஆகியவற்றிற்காக விமர்சகர்களிடமிருந்து வரவேற்பை பெற்றது. பல விமர்சகர்கள் இது மார்வலின் சிறந்த திரைப்படங்களில் ஒன்று எனக் குறிப்பிடுகின்றனர். அதிக வசூல் ஈட்டிய படங்களில் ஒன்பதாவது இடத்தை பிளாக் பன்தர் பெற்றது. இது உலகளவில் 1.35 பில்லியன் டாலர் வசூலித்து பெரும் சாதனையை செய்தது.
இந்த திரைப்படம் பல விருதுகளைப் பெற்றது. சிறந்த திரைப்படம் , சிறந்த ஆடை வடிவமைப்பு, சிறந்த ஒரிஜினல் ஸ்கோர் மற்றும் சிறந்த தயாரிப்பு வடிவு உட்பட 91 வது அகாடமி விருதுகளில் ஏழு பரிந்துரைகள் கிடைத்தன. 'பிளாக் பாந்தர்' சிறந்த படம் என்று பரிந்துரைக்கப்பட்ட முதல் மீநாயகன் படம், அத்துடன் அகாதமி விருதை வென்ற முதல் மார்வல் படம் ஆகும். இத்திரைப்படம் 76 வது கோல்டன் குளோப் விருதுகளில் மூன்று பரிந்துரைகள், 25 வது ஸ்க்ரீன் ஆக்டர்ஸ் கில்ட் விருதுகளில் இரண்டு வெற்றிகள் மற்றும் 24 வது விமர்சகர்களின் சாய்ஸ் விருதுகளில் பன்னிரண்டு பரிந்துரைகளும் பெற்றன.
இது மார்வல் திரைப் பிரபஞ்சத்தின் பதினெட்டாவது திரைப்படம் ஆகும். கேவின் பிகே என்பவர் தயாரிக்கும் இந்த திரைப்படத்தை ரையன் கூக்லர் என்பவர் இயக்க, ரையன் கூக்லர் மற்றும் 'ஜோ ராபர்ட் கோல்' ஆகியோர் கதை எழுதியுள்ளார்கள். இப்படத்தில் சட்விக் போஸ்மேன், மைக்கேல் பி. ஜோர்டான், லுபிடா நியாங்கோ, டானாய் குரைரா, மார்ட்டின் பிறீமன், தானியேல் கலுயா, லெட்டிடியா ரைட், வின்ஸ்டன் துயூக், அங்கெலா பாசெட், பாரஸ்ட் விடேக்கர், மற்றும் ஆண்டி செர்கிஸ் ஆகியோர் நடித்துள்ளனர்.
பிளாக் பாந்தர் படம் பல விருதுகளுக்கு பரிந்துரைக்கப்பட்டு அதில் பல விருதுகளை வென்றுக் குவித்தது. பிளாக் பாந்தர் அகாதமி விருதுகளில் சிறந்த படம் என்று பரிந்துரைக்கப்பட்ட முதல் சூப்பர் ஹீரோ படம், அத்துடன் அகாதமி விருதை வென்ற முதல் மார்வல் படம் ஆகும். பிளாக் பந்தர் பரிந்துரைக்கப்பட்ட விருதுகளின் பட்டியல்:
பிளாக் பான்தர் என்பது 2018 ஆம் ஆண்டு திரைக்கு வந்த அமெரிக்க நாட்டு மீநாயகன் திரைப்படம் ஆகும். இது மார்வெல் வரைகதை கதாபாத்திரமான பிளாக் பாந்தர் என்ற கதாபாத்திரத்தை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்தது.
பிளாக் பாந்தர் லாஸ் ஏஞ்சல்ஸில் ஜனவரி 29, 2018 அன்று ஒளிபரப்பப்பட்டது, பிப்ரவரி 16, 2018 இல் அமெரிக்காவின் திரையரங்குகளில் வெளியிடப்பட்டது.இப்படம் விமர்சகர்களிடமிருந்து பெரும் வரவேற்பை பெற்றது. பல விமர்சகர்கள் இது மார்வலின் சிறந்த திரைப்படங்களில் ஒன்று எனக் குறிப்பிடுகின்றனர்.
1936 ஆம் ஆண்டில், தற்செயலாக தனது பழைய நண்பர் உமாசங்கர் சோசியைச் சந்தித்தபோது அவர் பன்னாலாலை எழுத தூண்டினார். அவர் தனது முதல் சிறுகதையான செத் நி சார்தா என்பதை எழுதினார். பின்னர், அவரது கதைகள் பல குஜராத்தி பத்திரிகைகளில் வெளியிடப்பட்டன. 1940 ஆம் ஆண்டில், அவர் தனது முதல் புதினமான வலமனா படைப்பின் மூலம் அங்கீகாரம் பெற்றார். அதைத் தொடர்ந்து மாலேலா சீவ் , மன்வினி பவாய் மற்றும் பல புதினங்களை எழுதினார். 1971 ஆம் ஆண்டில், தனது இரண்டு மகன்களுடன் அகமதாபாத்தில் சாதனா என்ற பதிப்பக நிறுவனத்தைத் தொடங்கினார். பிற்காலத்தில், அவர் பெரும்பாலும் இந்து புராணங்களையும் காவியங்களையும் அடிப்படையாகக் கொண்ட பல புதினங்களை எழுதினார்.
பன்னலால் நானாலால் படேல் இவர் குஜராத்தி இலக்கியத்தில் தனது பங்களிப்புகளுக்கு பெயர் பெற்ற ஒரு இந்திய எழுத்தாளராவார். சுக்துக்னா சாதி மற்றும் வத்ரக்னே காந்தே போன்ற 20 க்கும் மேற்பட்ட சிறுகதைத் தொகுப்புகளையும், 20 க்கும் மேற்பட்ட சமூக புதினங்களான மாலேலா ஜீவ் , மன்வினி பவாய் மற்றும் பங்க்யானா பெரு , மற்றும் பல புராண நாவல்கள் போன்றவற்றை எழுதியுள்ளார். 1985 ஆம் ஆண்டில் மன்வினி பவாய் என்ற படைப்பிற்காக ஞானபீட விருதைப் பெற்றார். இவரது சில படைப்புகள் மொழிபெயர்க்கப்பட்டதோடு நாடகங்களாகவும் திரைப்படங்களாகவும் உருவாக்கப்பட்டுள்ளன.
அவர் 7 மே 1912 இல் ராஜஸ்தானின் துங்கர்பூரில் மாண்ட்லி கிராமத்தில் நானாசா அக்கா நானாலால் மற்றும் கிராபா ஆகியோருக்கு அஞ்சனா சவுதாரி குடும்பத்தில் பிறந்தார். அவர் தனது நான்கு உடன்பிறப்புகளில் இளையவர் ஆவார். அவரது தந்தை ஒரு விவசாயி மற்றும் அவரது கிராமத்துக்காக இராமாயணம், ஓககரன் மற்றும் பிற புராணக் கதைகளை மேடைகளில் சொல்லிக் கொண்டிருந்தார். இது அவரது வீட்டிற்கு "கற்றல் உறைவிடம்" என்ற புனைப்பெயரைப் பெற்றது. அவரது தந்தை இவரது குழந்தை பருவத்திலேயே இறந்துபோனார். அவரது தாயார் கிராபா குழந்தைகளை வளர்த்து வந்தார்.
அவரது கல்வி வறுமை காரணமாக பல சிரமங்களுடன் முன்னேறியது. இதர் சர் பிரதாப் உயர்நிலைப் பள்ளியில் நான்காம் வகுப்பு வரை மட்டுமே படிக்க முடியும். பள்ளி நாட்களில், அவர் தனது பள்ளித் தோழர் உமாசங்கர் சோசியுடன் நட்பு கொண்டிருந்தார். பின்னர் ஒரு குறுகிய காலத்திற்கு, துங்கர்பூரில் ஒரு மதுபான உற்பத்தி நிறுவனத்தில் மேலாளராக பணியாற்றினார். குஜராத்தின் அகமதாபாத்தில் வீட்டு உதவியாளராக பணிபுரிந்தபோது தனது முதல் புதினத்தை எழுதினார்.
அவர் 61 புதினங்கள், 26 சிறுகதைத் தொகுப்புகள் மற்றும் பல படைப்புகளை எழுதினார். அவர் தனது படைப்புகளை பெரும்பாலும் வடக்கு குஜராத்தில் உள்ள சபர்காந்தா மாவட்டத்தின் சொந்த மொழிகளில் எழுதினார்.
ஓல்ட் டிராஃபோர்டில் நடந்த டெக்சாக்கோ கோப்பைத் தொடரின் முதல் ஒருநாள் போட்டியில் அறிமுகமான அவர் 50 ஓட்டங்களை விட்டுக் கொடுத்து ஓர் இழப்பினைக் கைப்பற்றினார். பின்னர் 11 ஓட்டங்கள் அணியின் வெற்றிக்குட் தேவைப்பட்ட போது இவர் களத்தில் இருந்தார். இறுதி நிறைவிற்கு முன்னதாக நான்கு ஓட்டங்கள் எடுத்தார்.இதனால் கேடிக் மற்றும் ரிச்சர்ட் இல்லிங்வொர்த் கடைசி நிறைவில் ஏழு ஓட்டங்கள் எடுக்க வேண்டியிருந்தது. ஒரு லெக் பை இதிரியால் ஒரு ஓட்டம் கிடைத்தது. அது ஒரு ஓட்டத்தினைக் குறைத்தது, ஆனால் அவர்களுக்கு கடைசி இரண்டு பந்துகளில் ஆறு ஓட்டங்கள் தேவைப்பட்டது. இல்லிங்வொர்த் ரன் அவுட் ஆனார், இங்கிலாந்து நான்கு ஓட்டங்கள் வித்தியாசத்தில் தோல்வியடைந்தது.
ஆண்ட்ரூ ரிச்சர்ட் கேடிக் ஒரு முன்னாள் துடுப்பாட்ட வீரர் ஆவார். அவர் டெஸ்ட் மற்றும் ஒருநாள் போட்டிகளில் விரைவு வீச்சாளராக இங்கிலாந்துத் துடுப்பாட்ட அணிக்காக விளையாடினார்.6 அடி 5 அங்குலம் இருந்த இவர் ஒரு தசாப்த காலமாக இங்கிலாந்துக்கு ஒரு வெற்றிகரமான பந்து வீச்சாளராக இருந்தார், தேருத் துடுப்பாட்டப் போட்டிகளில் 13 ஐந்து இழப்புகளை வீழ்த்தினார். அவர் உள்நாட்டு முதல் தர கிதுடுப்பாட்ட வாழ்க்கையை சோமர்செட் கவுண்டி துடுப்பாட்ட சங்கத்தில் கழித்தார், பின்னர் 2009 இல் வில்ட்ஷயர் துடுப்பாட்ட அணிக்காக ஒரு சிறு மாவட்ட போட்டியில் விளையாடினார்.
இந்தியத் துடுப்பாட்ட அணிக்கு எதிராக இவர் 16 ஓட்டங்களை விட்டுக் கொடுத்து ஓர் இழப்பினைக் கைப்பற்றினார். மேலும் இறுதிவரை ஆட்டமிழக்காமல் 20 ஓட்டங்களை எடுத்தார். இந்தியர்களுக்கு எதிரான இரண்டு போட்டிகளில் அவரது சிறப்பான திறனை விளையாடாது இருந்தபோதிலும், அவர் மெக்டொனால்டின் இருபது ஆண்டு இளைஞர் உலகக் கோப்பையின் முதல் போட்டியில் தனது இடத்தைத் தக்க வைத்துக் கொண்டார். இருப்பினும் அந்தத் தொடரிலும் 39 ஓட்டங்களை விட்டுக் கொடுத்தார். ஆனால் இவர் இழப்பினை எடுக்கவில்லை. பின்னர் அவர் தனது இடத்தை இழந்தார்.
கேடிக் நியூசிலாந்தின் கிறிஸ்ட்சர்ச்சில் இங்கிலாந்தினைப் பூர்விகமாகக் கொண்ட பெற்றோருக்கு பிறந்தார், மற்றும் பாபனுய் உயர்நிலைப் பள்ளியில் படித்தார் . ஒரு இளைஞனாக, அவர் தனது பந்துவீச்சு நடவடிக்கையை ரிச்சர்ட் ஹாட்லீக்கு மாதிரியாகக் காட்டினார். அவர் நியூசிலாந்து இளம் துடுப்பாட்ட வீரர்கள் அணிக்காக மூன்று முறை விளையாடினார். அவரது தோற்றங்கள் அனைத்தும் பிப்ரவரி 1988 இல் இருந்தது.
2001 ல் ஊழியர் சாந்தகுமார் கொலை மற்றும் சாந்தகுமாரின் மனைவி ஜீவஜோதியை பாலியல் துன்புறுத்தல் ஆகியவற்றுக்கு உட்படுத்தியதற்காக, 2009 ஆம் ஆண்டில், நிறுவனர் ராஜகோபாலுக்கு சென்னை உயர்நீதிமன்றம் ஆயுள் தண்டனை விதித்தது. இதன் பிறகு, சரவண பவன் உணவக சங்கிலியின் பிராண்ட் மதிப்பு சரிந்தது. ஜீவஜோதி அவரது உதவி மேலாளர்களில் ஒருவரின் மகள் ஆவார். இராஜகோபால் ஜீவஜோதியை திருமணம் செய்து கொள்ள விரும்பினார். ஆனால் அவள் ஏற்கனவே சாந்தகுமாரை மணந்தவர். அதனால், சாந்தகுமார் கடத்தப்பட்டு அவரது உடல் சில நாட்களுக்கு பின்னர் மேற்கு தொடர்ச்சி மலைத்தொடரில் உள்ள ஒரு சுற்றுலா நகரத்தில் உள்ள பயணியர் தங்குமிடத்தில், கழுத்தை நெரிக்கப்பட்ட நிலையில் காணப்பட்டது. இராஜகோபால் மருத்துவ காரணங்களுக்காக ஜாமீனில் விடுவிக்கப்பட்டார். அதே நேரத்தில் அவரது வழக்கு இந்திய உச்ச நீதிமன்றத்தில் மேல்முறையீடு செய்யப்பட்டது. எவ்வாறாயினும், அவரது சிறைத் தண்டனையை ஆயுள் தண்டனையாக உயர்த்தி, கீழ் நீதிமன்றத்தின் தண்டனையை உறுதிசெய்து ஒரு தீர்ப்பு வழங்கப்பட்டது.
இராஜகோபாலின் கொலை தண்டனை மற்றும் ஆயுள் தண்டனை ஆகியவற்றை இந்திய உச்ச நீதிமன்றம் 2019 மார்ச் 29 அன்று உறுதி செய்தது. உச்சநீதிமன்றத்தின் உத்தரவின்படி, அவர் ஜூலை 7, 2019 க்குள் அதிகாரிகளிடம் சரணடைய வேண்டியிருக்கும். மேலும் மீதமுள்ள நாட்களை சிறையில் கழிக்க வேண்டியிருக்கும் என்று தெரிவிக்கப்பட்டது. இராஜகோபால், ஜூலை 9, 2019 அன்று அதிகாரிகளிடம் சரணடைந்தார். மருத்துவ காரணங்களுக்காக ஜாமீனை நீட்டிக்குமாறு அவரது ஆலோசகர் கெஞ்சினாலும், அந்த மனுவை உச்ச நீதிமன்றம் நிராகரித்தது. மேலும், அதிபருக்கு "உடனடியாக சரணடைய" உத்தரவிட்டது. இராஜகோபால் சரணடைவதிலிருந்து விலக்கு கோரினார். மேலும் அவர் மருத்துவமனையில் அனுமதிக்கப்பட்ட நேரத்தை கம்பிகளுக்குப் பின்னால் செலவழித்த நேரமாக கருத வேண்டும் என்று கெஞ்சினார். இதை நீதிமன்றம் நிராகரித்தது.
ஒரு ஜோதிடரின் ஆலோசனையின் பேரில், இவர் தனது ஊழியர்களில் ஒருவரின் மகள் ஜீவஜோதியை தனது மூன்றாவது மனைவியாக அழைத்துச் செல்ல முயன்றார். ஆனால் ஜீவஜோதி ஏற்கனவே திருமணமானவர். அவர், இராஜகோபாலை நிராகரித்தார். அதனால், இராஜகோபால் ஜீவஜோதி மற்றும் அவரது குடும்பத்தினருக்கு எதிராக பல அச்சுறுத்தல்கள், அடிதடிகள் மற்றும் பேயோட்டுதல் ஆகியவற்றை திட்டமிட்டார். 2001 ஆம் ஆண்டில், ஒரு கொலை முயற்சிக்குப் பிறகு, ஜீவஜோதியின் கணவர் சாந்தகுமாரின் கொலைக்கு வெற்றிகரமாக திட்டமிட்டார். இந்தக் கொலைக்காக, இவருக்கு ஆயுள் தண்டனை விதிக்கப்பட்டது.
இராஜகோபால் இந்தியாவின் தமிழ்நாட்டின் தூத்துக்குடி மாவட்டத்தில் உள்ள ஒரு சிறிய கிராமமான புன்னையாடியில் பிறந்தார். அவரது தந்தை வெங்காய விற்பனையாளர்; அவரது தாயார் ஒரு இல்லத்தரசி ஆவார். 1973 இல், சென்னைக்கு வந்து ஒரு சில ஆண்டுகளுக்கு பிறகு, இவர் மளிகை பொருட்களை விற்பனை செய்யும் ஒரு பொது அங்காடியை கே. கே. நகரில் தொடங்கினார். 1981 ஆம் ஆண்டில், தனது முதல் உணவகமான சரவண பவனை சென்னையில் திறந்தார். 2019 ஆம் ஆண்டளவில், அவரது நிறுவனம் 24 நாடுகளில் 127 உணவகங்களாக விரிவடைந்து, சுமார் 5,000 பேருக்கு வேலை வழங்கியது.
பி. இராஜகோபால் , இந்தியாவில் சென்னையில் உள்ள சரவண பவன் சங்கிலி உணவகங்களின் நிறுவனர் ஆவார். தமிழ்நாட்டில் ஒரு கிராமப்புற விவசாய குடும்பத்தில் பிறந்தார். குறைந்த அளவே கல்வி கற்றுள்ள இவர், ஒரு உலகளாவிய உணவக சங்கிலியைக் கட்டினார். பிற்கால வாழ்க்கையில், அவர் 2001 ஆம் ஆண்டு நடந்த கொலைக்குற்றத்திற்காக தண்டனை பெற்றார். மேலும் ஜூலை 2019 இல் ஆயுள் தண்டனை அனுபவிக்கத் தொடங்கினார். சிறையில் அடைக்கப்பட்ட பல நாட்களுக்குப் பிறகு, அவருக்கு மாரடைப்பு ஏற்பட்டு இறந்தார்.
பேத்தாப் பள்ளத்தாக்கு என்பது இந்தியாவின் வடகிழக்கு மாநிலமான ஜம்மு-காஷ்மீரில் அனந்த்நாக் மாவட்டத்தில் பகல்காமில் இருந்து 15 கிலோமீட்டர் தொலைவில் இந்தப் பள்ளத்தாக்குக்கு சன்னி தியோல்-அமிர்தா சிங் அறிமுகமான முதல் படமான பேத்தாப் படத்தின் பெயரைக் கொண்டுள்ளது இந்தப் பள்ளத்தாக்கு பகல்காமின் வடகிழக்கு நோக்கி உள்ளது. பகல்காம் மற்றும் சந்தன்வாடி இடையே அமர்நாத் கோயில் யாத்திரை செல்லும் வழியில் உள்ளது. பசுமையான புல்வெளிகளால் சூழப்பட்ட பள்ளத்தாக்கு, பனி மூடிய மலைகள் மற்றும் அடர்த்தியான தாவரங்களால் பள்ளத்தாக்கு மூடப்பட்டிருக்கும்.
பேத்தாப் பள்ளத்தாக்கு மிகவும் பிரபலமான ஒரு சுற்றுலா தலமாகும். பேத்தாப் பள்ளத்தாக்கு பயணிகளுக்கு மிகவும் பிடித்த இடமாக உள்ளது, ஏனெனில் இது மலையேற்றம் மற்றும் மலைகள் பற்றிய கூடுதல் ஆய்வுக்கான அடிப்படை முகாமாகவும் செயல்படுகிறது. பள்ளத்தாக்கு பகல்காமிலிருந்து நடந்து செல்லக்கூடிய தூரமே கொண்டது. பனி மலைப்பகுதிகளில் இருந்து கீழே ஓடும் நீரோடையின் தெளிவான & ஈரமான நீர் ஒரு மகிழ்ச்சியை அளிக்கிறது; இங்குள்ள உள்ளூர்வாசிகளும் இந்த தண்ணீரை குடிக்கிறார்கள். பைசரன் மற்றும் துலியன் ஏரி ஆகியவை அருகிலுள்ள சில இடங்கள் ஆகும்.